stanford-oval/wikipedia huggingface dataset:
ไมเคิล เบย์
ผลงานภาพยนตร์

| ปี | เรื่อง | จัดจำหน่ายโดย |
| --- | --- | --- |
| 1995 | แบด บอยส์: คู่หูขวางนรก (Bad Boys) | โคลัมเบีย พิกเจอส์ |
| 1996 | เดอะ ร็อก: ยึดนรกป้อมมหากาฬ (The Rock) | ฮอลลีวูด พิกเจอส์ |
| 1998 | อาร์มาเก็ดดอน: วันโลกาวินาศ (Armageddon) | ทัชสโตน พิกเจอส์ |
| 2001 | เพิร์ล ฮาร์เบอร์ (Pearl Harbor) | ทัชสโตน พิกเจอส์ |
| 2003 | แบด บอยส์: คู่หูขวางนรก 2 (Bad Boys II) | โคลัมเบีย พิกเจอส์ |
| 2005 | ดิ ไอซ์แลนด์: แหกระห่ำแผนคนเหนือคน (The Island) | วอร์เนอร์ บราเธอส์ พิกเจอส์ / ดรีมเวิกส์ พิกเจอส์ |
| 2007 | ทรานส์ฟอร์มเมอร์ส (Transformers) | พาราเมาต์ พิกเจอส์ / ดรีมเวิกส์ พิกเจอส์ |
| 2009 | ทรานส์ฟอร์มเมอร์ส: อภิมหาสงครามแค้น (Transformers: Revenge of the Fallen) | พาราเมาต์ พิกเจอส์ / ดรีมเวิกส์ พิกเจอส์ |
| 2011 | ทรานส์ฟอร์มเมอร์ส 3 (Transformers: Dark of the Moon) | พาราเมาต์ พิกเจอส์ |
| 2013 | เพนแอนด์เกน: ไม่เจ็บ ไม่รวย (Pain & Gain) | พาราเมาต์ พิกเจอส์ |
| 2014 | ทรานส์ฟอร์มเมอร์ส: มหาวิบัติยุคสูญพันธุ์ (Transformers: Age of Extinction) | พาราเมาต์ พิกเจอส์ |
| 2016 | 13 ชม. ทหารลับแห่งเบนกาซี (13 Hours: The Secret Soldiers of Benghazi) | พาราเมาต์ พิกเจอส์ |
| 2017 | ทรานส์ฟอร์มเมอร์ส: อัศวินรุ่นสุดท้าย (Transformers: The Last Knight) | พาราเมาต์ พิกเจอส์ |
| 2019 | 6 ลับ ดับ โหด (6 Underground) | เน็ตฟลิกซ์ |
| 2022 | แอมบูแลนซ์: ปล้นระห่ำ ฉุกเฉินระทึก (Ambulance) | ยูนิเวอร์แซล พิกเจอส์ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 15 เรื่องของ ไมเคิล เบย์
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1995 | แบด บอยส์: คู่หูขวางนรก |  44% (5.30/10) (68 รีวิว) |  | 41 (24 รีวิว) | 6.8 (‎‎292,163) | $19,000,000 | $141,407,024 |
| 1996 | เดอะ ร็อก: ยึดนรกป้อมมหากาฬ |  67% (6.60/10) (72 รีวิว) |  | 58 (24 รีวิว) | 7.4 (‎‎359,878) | $75,000,000 | $335,062,621 |
| 1998 | อาร์มาเก็ดดอน: วันโลกาวินาศ |  43% (5.30/10) (177 รีวิว) |  | 42 (23 รีวิว) | 6.7 (‎‎452,981) | $140,000,000 | $553,712,773 |
| 2001 | เพิร์ล ฮาร์เบอร์ |  24% (4.50/10) (194 รีวิว) |  | 44 (35 รีวิว) | 6.2 (353,475‎‎) | $140,000,000 | $449,220,945 |
| 2003 | แบด บอยส์: คู่หูขวางนรก 2 |  24% (4.30/10) (186 รีวิว) |  | 38 (34 รีวิว) | 6.6 (271,211‎‎) | $130,000,000 | $273,340,010 |
| 2005 | ดิ ไอซ์แลนด์: แหกระห่ำแผนคนเหนือคน |  40% (5.40/10) (200 รีวิว) |  | 50 (38 รีวิว) | 6.8 (‎‎328,706) | $126,000,000 | $162,949,164 |
| 2007 | ทรานส์ฟอร์มเมอร์ส |  57% (5.80/10) (229 รีวิว) |  | 61 (35 รีวิว) | 7.0 (678,435‎‎) | $150,000,000 | $709,709,780 |
| 2009 | ทรานส์ฟอร์มเมอร์ส: อภิมหาสงครามแค้น |  20% (4.10/10) (250 รีวิว) |  | 35 (32 รีวิว) | 6.0 (‎‎430,451) | $200,000,000 | $836,303,693 |
| 2011 | ทรานส์ฟอร์มเมอร์ส 3 |  35% (5.00/10) (266 รีวิว) |  | 42 (37 รีวิว) | 6.2 (‎433,946) | $195,000,000 | $1,123,794,079 |
| 2013 | เพนแอนด์เกน: ไม่เจ็บ ไม่รวย |  50% (5.40/10) (201 รีวิว) |  | 45 (42 รีวิว) | 6.4 (‎230,855) | $26,000,000 | $86,175,291 |
| 2014 | ทรานส์ฟอร์มเมอร์ส: มหาวิบัติยุคสูญพันธุ์ |  18% (4.00/10) (215 รีวิว) |  | 32 (38 รีวิว) | 5.6 (332,939) | $210,000,000 | $1,104,054,072 |
| 2016 | 13 ชม. ทหารลับแห่งเบนกาซี |  52% (5.60/10) (225 รีวิว) |  | 48 (36 รีวิว) | 7.3 (162,042‎) | $50,000,000 | $69,411,370 |
| 2017 | ทรานส์ฟอร์มเมอร์ส: อัศวินรุ่นสุดท้าย |  16% (3.40/10) (257 รีวิว) |  | 27 (47 รีวิว) | 5.2 (170,128‎) | $217,000,000 | $605,425,157 |
| 2019 | เน็ตฟลิกซ์' 6 ลับ ดับ โหด |  36% (4.70/10) (98 รีวิว) |  | 41 (22 รีวิว) | 6.1 (198,183‎) | $150,000,000 | — |
| 2022 | แอมบูแลนซ์: ปล้นระห่ำ ฉุกเฉินระทึก |  67% (5.80/10) (252 รีวิว) |  | 55 (55 รีวิว) | 6.1 (‎100,262) | $40,000,000 | $52,303,589 |
| เฉลี่ย และ รวม | เฉลี่ย และ รวม |  40% (5.01/10) | 44 | 44 | 6.4 | $1.868 พันล้าน | $6,502,869,568 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

เว็บไซต์ทางการ
ไมเคิล เบย์ ที่อินเทอร์เน็ตมูวีเดตาเบส
Digital Domain Bay part-owns this digital effects production house.
The Institute for the Development of Enhanced Perceptual Awareness Michael Bay's TV commercial production company
ไมโอซิส

แผนภาพการแบ่งเซลล์แบบไมโอซิส
การแบ่งเซลล์แบบไมโอซิส (อังกฤษ: Meiosis) เป็นการแบ่งเซลล์ที่พบในการสร้างเซลล์สืบพันธุ์ในยูคาริโอต การแบ่งเซลล์แบบไมโอซิสแบ่งเป็นระยะได้ 2 ระยะ ดังนี้
ระยะอินเตอร์เฟส (Interphase) มีการจำลองดีเอ็นเอ มีการสังเคราะห์อาร์เอ็นเอ และโปรตีนเพื่อเตรียมพร้อมที่จะแบ่งตัว โครโมโซมประกอบด้วย 2 โครมาทิด เยื่อหุ้มนิวเคลียสยังไม่สลายไป
ระยะแบ่งเซลล์ (cell division) แบ่งออกเป็น 2 ระยะคือ
ระยะไมโอซิส I (Meiosis I) เป็นระยะที่จำนวนโครโมโซมลดลงครึ่งหนึ่ง แบ่งเป็น 4 ระยะคือ
ระยะโพรเฟส I เป็นช่วงที่ใช้เวลาถึง 90% ของการแบ่งเซลล์แบบไมโอซิส โครมาตินหดตัวเข้ามาเป็นโครโมโซม โครโมโซมที่เป็นคู่กัน (homologous chromosome) มาเข้าคู่กัน ทำให้เห็นแต่ละคู่มี 4 โครมาทิด เกิดการแลกเปลี่ยนชิ้นส่วนระหว่างซิสเตอร์ โครมาติด ซึ่งเรียกว่า ครอสซิ่ง โอเวอร์ (crossing over) ซึ่งทำให้เกิดการกลายพันธุ์หรือการแปรผันพันธุกรรม ซึ่งแบ่งย่อยออกเป็น 5 ระยะคือ
เลปโททีน (Leptotene) โครโมโซมเป็นเส้นใย ขนาดเล็กและยาวมากสานกันไปมาเรียกว่า โครโมนีมา (Chromonema) บางส่วนพันกันถี่มาก เมื่อย้อมสีจะติดสีเข้มดูคล้ายลูกปัดซึ่งเรียกว่า โครโมเมียร์ (Chromomere) เห็นนิวคลีโอลัสชัดเจน
ไซโกทีน (Zygotene) ส่วนฮอมอโลกัสโครโมโซมมาจับคู่เรียงกันตามความยาวของโครโมโซม ทำให้เซนโทรเมียร์ตรงกันทุกจุด เรียกว่า ซิแนปส์ (Synapse) การเกิดซิแนปส์ทำให้มีการเข้าคู่ของแอลลีล
แพคีทีน (Pachytene) โครโมนีมาพันแน่นขึ้นจนเห็นเป็นเส้นหนาชัดเจน เรียกว่า โครโมโซม โดยฮอมอโลกัสโครโมโซมอยู่กันเป็นคู่ เรียกว่า ไบเวเลนต์ (Bivalent) แต่ละไบเวเลนต์ประกอบด้วย 4 โครมาทิด เรียกสภาพนี้ว่า เทแทรด (Tetrad)
ดิโพลทีน (Diplotene) เซนโทรเมียร์ของแต่ละฮอมอโลกัสโครโมโซมแยกออกจากกัน แต่มีบางส่วนของฮอมอโลกัสโครโมโซมยังพันกันอยู่ เรียกบริเวณนั้นว่า ไคแอสมา (Chiasma) ซึ่งอาจมีได้หลายตำแหน่ง มีการแลกเปลี่ยนชิ้นส่วนของนอนซิสเตอร์โครมาทิดเรียกว่า ครอสซิงโอเวอร์ (Crossing Over) ทำให้ยีนมีการเรียงตัวกันใหม่ และเกิดการแปรผันทางพันธุกรรม
ไดอะไคนีซิส (Diakinesis) โครโมโซมหดสั้นมากขึ้นทำให้ไบเวเลนด์แยกตัวมากขึ้น โครโมโซมติดกันเฉพาะส่วนปลาย นิวคลีโอลัสและเยื่อหุ้มนิวเคลียสเริ่มสลายตัวไป ทำให้ไบเวเลนต์กระจายอยู่ในเซลล์
ระยะเมทาเฟส I โครโมโซมที่มี 4 โครมาติดมาเรียงตัวที่ระนาบกลางเซลล์ มีเส้นใยสปินเดิลจับที่ไคนีโตคอร์
ระยะแอนาเฟส I เป็นระยะที่มีการดึงโฮโมโลกัสโครโมโซมออกจากกัน เป็นระยะที่เกิดการลดจำนวนโครโมโซม
ระยะเทโลเฟส I และการแบ่งไซโตพลาสซึม แต่ละขั้วของเซลล์มีโครโมโซมเป็นแฮพลอยด์ (n) 2 ชุด (แต่ยังมีซิสเตอร์โครมาติดอยู่) มีการแบ่งไซโตพลาสซึมและสร้างเยื่อหุ้มนิวเคลียสขึ้นใหม่
ระยะไมโอซิส II (Meiosis II)
ระยะโพรเฟส II เป็นระยะที่สร้างเส้นใยสปินเดิลเพื่อดึงซิสเตอร์ โครมาติดออกจากกัน
ระยะเมตาเฟส II ซิสเตอร์โครมาติดเรียงอยู่กึ่งกลางเซลล์
ระยะอะนาเฟส II เป็นระยะที่ดึงซิสเตอร์โครมาติดออกจากกัน
ระยะเทโลเฟส II และการแบ่งไซโตพลาสซึม มีการสร้างเยื่อหุ้มนิวเคลียสและแบ่งไซโตพลาสซึมตามมา ในที่สุดจะได้เซลล์ลูก 4 เซลล์ ซึ่งมีโครโมโซมเป็นแฮพลอยด์ (n)
ดูเพิ่ม

ไมโทซิส
แหล่งข้อมูลอื่น

Meiosis Flash Animation เก็บถาวร 2010-08-23 ที่ เวย์แบ็กแมชชีน
Meiosis at Kimball's Biology Pages เก็บถาวร 2014-03-08 ที่ เวย์แบ็กแมชชีน
CCO เก็บถาวร 2019-02-15 ที่ เวย์แบ็กแมชชีน The Cell-Cycle Ontology
ไมโครซอฟท์ เอกซ์เซล

"Excel" เปลี่ยนทางมาที่นี่  สำหรับความหมายอื่น ดูที่ เอกซ์เซล
| --- | --- |

นักพัฒนา: ไมโครซอฟท์

รุ่นเสถียร: • 2016 (16.0.4266.1003)  (วินโดวส์)  • 2016 (15.14.0)  (แม็คอินทอช)  
 
ระบบปฏิบัติการ: ไมโครซอฟท์ วินโดวส์ แม็คอินทอช
ประเภท: โปรแกรมสำนักงาน
สัญญาอนุญาต: จำกัดสิทธิ์
เว็บไซต์: office.microsoft.com
ตัวอย่างกราฟ ที่สร้างจากเอกซ์เซล
ไมโครซอฟท์ เอ็กซ์เซล (อังกฤษ: Microsoft Excel) เป็นโปรแกรมประเภทตารางการคำนวณ (สเปรดชีต) พัฒนาโดยบริษัทไมโครซอฟท์ และเป็นโปรแกรมหนึ่งในชุดไมโครซอฟท์ ออฟฟิศ สำหรับจัดการและคำนวณข้อมูลในรูปแบบตาราง อีกทั้งสามารถจัดทำกราฟ แผนภูมิเพื่อแสดงผลข้อมูลได้ โดยเวอร์ชันล่าสุดคือ ไมโครซอฟท์ เอกซ์เซล 2016 (Microsoft Excel 2016) ไมโครซอฟท์ เอกซ์เซล เป็นโปรแกรมที่ได้รับความนิยมในด้านการการคำนวณทางคณิตศาสตร์โดยใช้ฟังก์ชันพื้นฐาน บวก ลบ คูณ หาร ยกกำลัง รวมถึงฟังก์ชันทางคณิตศาสตร์ระดับสูง เช่น Modulo, ตรีโกณมิติ (Sin Cos Tan) ฟังก์ชันทางสถิติ เช่น ค่าเบี่ยงเบนมาตรฐาน ฟังก์ชันทางการเงิน เช่น การคิดค่าเสื่อมราคา, การคำนวณค่าปัจจุบัน ฟังก์ชันในการตัดต่อคำ เช่น Concatenate ฟังก์ชันในการค้นหาข้อมูล เช่น Lookup, vlookup และ hlookup  สำหรับส่วนที่ถือว่าเป็นสิ่งที่เยี่ยมยอดของ ไมโครซอฟท์ เอกซ์เซล คือ การใช้งานในรูปแบบของฐานข้อมูล ซึ่งสามารถจัดการฐานข้อมูลที่มีขนาดไม่ใหญ่มาก คือมีประมาณไม่เกิน 65,000 ตาราง ไม่ว่าจะเป็น ตัวกรอง, การเรียงลำดับข้อมูล (Sort) , คำนวณยอดรวม (Subtotal) และตารางไพวอต (Pivot Table) เป็นคำสั่งสำหรับสรุปข้อมูลให้อยู่ในรูปแบบที่ดูได้ง่าย สามารถหมุนเปลี่ยนตามต้องการ  นอกจากนี้ยังสามารถทำกราฟในแบบต่างๆ เช่น เส้นตรง วงกลม กราฟรูปแท่ง กราฟแท่งเทียนที่ใช้กับการวิเคราะห์หุ้นก็ทำได้  กราฟพื้นที่  สามารถทำกราฟต่างๆให้อยู่ในรูปแบบ 2 มิติ หรือ 3 มิติได้ด้วย  รวมถึงทำกราฟ 2 ชนิดในรูปเดียวกันได้ด้วย
คุณสมบัติและความสามารถ

ความสามารถด้านการคำนวณ Excel สามารถป้อนสูตรการคำนวณทางคณิตศาสตร์ เช่น บวก ลบ คูณ หาร เป็นต้น รวมทั้งสูตรคำนวณด้านอื่น ๆ และจุดเด่นของการคำนวณคือ ผลลัพธ์ของการคำนวณจะเปลี่ยนแปลงตาม เมื่ออินพุตที่นำมาเปลี่ยนค่า ทำให้เราไม่ต้องเสียเวลาเปลี่ยนแปลงค่าผลการคำนวณใหม่
ความสามารถด้านการใช้ฟังก์ชัน นอกจากการป้อนสูตรคูณทางคณิตศาสตร์แล้ว Excel ยังสามารถป้อนฟังก์ชันอื่น ๆ ได้อีก เช่น ฟังก์ชันเกี่ยวกับตัวอักษร ตัวเลข วันที่ ฟังก์ชันเกี่ยวกับการเงินหรือการตัดสินใจ
ความสามารถในการสร้างกราฟ Excel สามารถนำข้อมูลที่ป้อนลงในตารางมาสร้างเป็นกราฟได้ทันที มีรูปกราฟให้เลือกใช้งานหลายรูปแบบตามความเหมาะสม เช่น กราฟแท่งแสดงยอดขายแต่ละเดือน กราฟวงกลมแสดงส่วนแบ่งการตลาด เป็นต้น
ความสามารถในการตกแต่งตารางข้อมูล Excel สามารถตกแต่งตารางข้อมูลหรือกราฟข้อมูลด้วยภาพสีและรูปแบบตัวอักษรต่าง ๆ เพื่อให้เกิดความสวยงามและแยกแยะข้อมูลได้ง่ายขึ้น
ความสามารถในการจัดเรียงลำดับ Excel สามารถคัดเลือกเฉพาะข้อมูลที่ต้องการมาวิเคราะห์ได้
ความสามารถในการพิมพ์งานออกทางเครื่องพิมพ์ Excel สามารถพิมพ์งานทั้งข้อมูลและรูปภาพหรือกราฟออกทางเครื่องพิมพ์ได้ทันที ซึ่งทำให้ง่ายต่อการสร้างรายงาน
ความสามารถในการแปลงข้อมูลในตารางให้เป็นเว็บเพจเพื่อนำมาแสดงในโฮมเพจ
ไมโครซอฟท์ เอกซ์เซล วิวเวอร์

ไมโครซอฟท์ เอ็กซ์เซล วิวเวอร์  (อังกฤษ: Microsoft Excel Viewer)  เป็นโปรแกรมสำหรับการแสดงผล แก้ไข และสั่งพิมพ์เอกสารที่สร้างขึ้นจากโปรแกรมไมโครซอฟท์ เอกซ์เซล  มีหลักการทำงานคล้ายกับ ไมโครซอฟท์ เวิร์ด วิวเวอร์ (อังกฤษ: Microsoft Word Viewer) ทำงานบนระบบปฏิบัติการ ไมโครซอฟท์ วินโดวส์
ความปลอดภัย

เนื่องจากไมโครซอฟท์ เอ็กซ์เซล เป็นโปรแกรมสำนักงานที่มีผู้ใช้งานกว่า 30 ล้านผู้ใช้งาน จึงส่งผลให้มีความพยายามของนักเลงคอมพิวเตอร์หรือแฮกเกอร์ ในการโจมตีเครื่องคอมพิวเตอร์ของผู้ใช้ด้วยไวรัสคอมพิวเตอร์หรือหนอนคอมพิวเตอร์ ผ่านทางการอาศัยการทำงานจากการเปิดไฟล์ไมโครซอฟท์ เอกซ์เซลของผู้ใช้
แหล่งข้อมูลอื่น

xcelexperttraining.com
Excel 2007 videos
mrexcel.com
mvps.org
ไมโครมิเตอร์

ระวังสับสนกับ ไมโครเมตร
ไมโครมิเตอร์ (อังกฤษ: Micrometer) หรือไมโครมิเตอร์สกรูเกจ เป็นเครื่องมือวัดละเอียดชนิดหนึ่ง นิยมใช้ในการวัดความกว้างยาวหรือหนาของวัตถุที่มีขนาดเล็กและต้องการความละเอียด เช่นเดียวกับคาลิเปอร์ ไมโครมิเตอร์มีได้หลายลักษณะตามแต่ความต้องการใช้วัดของผู้ใช้งาน โดยมากมักเป็นปากกา หนีบวัตถุ มีสกรูขันที่ปรับตั้งความกว้างไว้ดีแล้ว นอกจากนี้ยังมีไมโครมิเตอร์ภายใน และไมโครมิเตอร์วัดความลึกอีกด้วย
การใช้งานไมโครมิเตอร์ ทำได้โดยการปรับก้ามปูวัดให้เป็นไปตามขนาดของวัตถุที่ต้องการวัด จากนั้นจึงอ่านตัวเลขบนมาตรวัดหลัก ต่อด้วยตัวเลขบนมาตรวัดรองซึ่งจะแสดงความละเอียดในหลักทศนิยม
ไมโครมิเตอร์นอกเหนือจากใช้วัดวัตถุแล้ว ยังสามารถนำไปใช้วัดขนาดปรากฏของวัตถุท้องฟ้า ซึ่งวิลเลียม กาสคอยน์ (William Gascoigne)  เป็นผู้คิดค้นในปี พ.ศ. 2181
ประวัติ

ไมโครมิเตอร์ถูกประดิษฐ์ครั้งแรกโดยวิลเลียม กาสคอยน์ นักดาราศาสตร์ชาวอังกฤษ โดยดัดแปลงมาตรวัดเวอร์เนียร์ที่ทำได้เพียงขยับตามความกว้างยาวของวัตถุ ให้สามารถวัดได้ละเอียดโดยการหมุน ในครั้งนั้นไมโครมิเตอร์ถูกใช้สำหรับวัดระยะทางเชิงมุมระหว่างดาวและขนาดปรากฏของวัตถุท้องฟ้า ต่อมาเฮนรี มอดสลีย์ (Henry Maudsley) วิศวกรชาวอังกฤษได้ประดิษฐ์ไมโครมิเตอร์ตั้งโต๊ะ (bench micrometer) ซึ่งเป็นเครื่องมือรุ่นแรกที่ใช้วัดได้ผลละเอียดดีมาก จนเขาได้สมญานามว่า "รัฐมนตรียุติธรรม" (the Lord Chancellor)  ในปี พ.ศ. 2387 โจเซฟ วิตเวิร์ท (Joseph Whitworth) ได้เปิดเผยการออกแบบไมโครมิเตอร์ชนิดตั้งโต๊ะของเขาที่ดัดแปลงมาจากของมอดสลีย์ ในเอกสารกล่าวไว้ว่า "ไมโครมิเตอร์สร้างบนฐานเหล็กหล่อที่ทำแข็งแรง ทั้งสองด้านของฐานมีทรงกระบอกเหล็กขัดมันซึ่งสามารถขยับได้โดยการหมุนสกรู ปลายของกระบอกเหล็กส่วนที่ใช้วัดทำเป็นรูปครึ่งทรงกลม ที่สกรูมีเฟืองขัดไว้ซึ่งจะขยับทีละหนึ่งในพันนิ้ว"
ต่อมาในปี พ.ศ. 2391 ฌ็อง โลร็อง ปาลเม (Jean Laurent Palmer) ชาวกรุงปารีส คิดค้นไมโครมิเตอร์ชนิดมือถือ โดยย่อส่วนของไมโครมิเตอร์ที่ฝั่งอังกฤษได้คิดค้นขึ้น  ด้วยเหตุนี้ชื่อปาลเมจึงได้เป็นชื่อเครื่องมือไมโครมิเตอร์ในฝรั่งเศส นอกเหนือจากที่เรียกกันทั่วไปว่า มิกรอแม็ทร์ (micromètre) เครื่องมือที่คิดค้นใหม่นี้ถูกนำไปผลิตขายเชิงพาณิชย์โดยบริษัทบราวน์แอนด์ชาร์ป (Brown & Sharpe) ในปี พ.ศ. 2410 นับแต่นั้นมาไมโครมิเตอร์ได้รับการพัฒนาปรับปรุงมาโดยลำดับ การปรับปรุงที่สำคัญหนึ่งในนั้นได้แก่ การเพิ่มความเที่ยงของการวัด โดยเอ็ดเวิร์ด มอร์ลีย์ (Edward Morley) นักวิทยาศาสตร์ชาวอเมริกัน ซึ่งได้ปรับปรุงเครื่องมือนี้เมื่อปี พ.ศ. 2431
ชนิด

ปัจจุบันไมโครมิเตอร์มีการพัฒนาออกเป็นหลายชนิดเพื่อให้สามารถวัดวัตถุในลักษณะต่าง ๆ ตามความสะดวก จากภาพ มีไมโครมิเตอร์ทั้งหมดสามชนิดได้แก่
ไมโครมิเตอร์วัดภายนอก (outside micrometer) หรือไมโครมิเตอร์คาลิปเปอร์ เป็นแบบที่นิยมใช้กันมากที่สุด ลักษณะเป็นปากกาหนีบวัตถุ ใช้วัดความหนา ความกว้าง หรือเส้นผ่านศูนย์กลางของเส้นลวด ทรงกลม หรือวัตถุใด ๆ ที่ต้องการ
ไมโครมิเตอร์วัดภายใน (inside micrometer) ใช้วัดเส้นผ่านศูนย์กลางของรูเปิดและท่อ
ไมโครมิเตอร์วัดความลึก (depth micrometer) ใช้วัดความลึกของช่องเปิด
นอกจากนี้ยังมีไมโครมิเตอร์แบบอื่นอีกหลายชนิด ซึ่งก็ล้วนแต่ดัดแปลงจากไมโครมิเตอร์ทั้งสามแบบตามที่กล่าวมาแล้ว ตัวอย่างเช่น ไมโครมิเตอร์วัดความหนาผนังท่อ ก็อาจปรับให้ส่วนนิ่งของปากกาเป็นทรงกลมโค้งสอดรับกับตัวท่อ หรือหากต้องการวัดความลึกของร่อง หัววัดอาจทำเป็นทรงเข็มแหลม เป็นต้น
หลักการทำงาน

โดยทั่วไปไมโครมิเตอร์มีสองส่วน ได้แก่ สเกลหลัก อยู่ติดกับปากกา บอกถึงระยะอย่างคร่าว ซึ่งจะต้องไปประกอบกับค่าที่อ่านได้จากสเกลหมุน ไมโครมิเตอร์ทำงานโดยใช้หลักของสกรูเปลี่ยนระยะ (differential screw) ซึ่งประกอบด้วยสกรูสองชุดต่างขนาดเชื่อมติดกันในลักษณะที่เมื่อสกรูอันหนึ่งขยับ อีกอันต้องขยับตาม เมื่อสกรูส่วนที่ติดปากกาหมุน ก็จะทำให้สกรูอีกอันขยับตาม สกรูส่วนที่ติดปากกามักมีขนาดเล็ก ส่วนที่ติดสเกลมักมีขนาดใหญ่ ทำให้สามารถขยายระยะทางตามเกลียวของสกรูอันเล็กให้ไกลขึ้น เพื่อวัตถุประสงค์ในการวัดความยาวได้
ไมโครมิเตอร์ทำงานโดยใช้หลักการของสกรู ซึ่งเป็นเครื่องมือกลอย่างง่ายที่ย่อระยะทางยาวไว้บนตัวเกลียวของสกรู การขันสกรูให้ขยับออกหรือเข้าเพียงระยะทางสั้น ๆ ย่อมหมายถึงระยะทางบนเกลียวได้เคลื่อนที่ไปมาก ระยะทางที่เคลื่อนได้บนเกลียวนี้ สามารถนำไปขยายให้เป็นค่าความยาวที่อ่านได้โดยอาศัยหลักการของสกรูเปลี่ยนระยะ (differential screw) ซึ่งเป็นสกรูสองชุดเชื่อมต่อกันแน่นด้วยตัวยึด เมื่อสกรูตัวแรกเลื่อน สกรูตัวหลังจะเลื่อนด้วยระยะทางเท่ากับสกรูตัวแรก แต่อาจมีระยะทางตามเกลียวสูงหรือต่ำกว่าก็ได้ โดยมากมักจะให้สกรูตัวแรก คือตัวที่ต่อกับปากกามีขนาดเล็กกว่าสกรูตัวหลังที่ต่อกับมาตรวัด
ไมโครมิเตอร์บางชนิดต่อสกรูวัดเข้ากับตัวต้านทานปรับค่าได้ ซึ่งความต้านทานที่ได้สามารถนำไปคำนวณเป็นความกว้างของวัตถุด้วยวงจรอิเล็กทรอนิกส์
ดูเพิ่ม

มาตรแวร์นีเย (Vernier scale) หรือที่รู้จักกันในชื่อมาตรวัดเวอร์เนียร์/เวอร์เนียร์คาลิปเปอร์/เวอร์เนียร์
ภาพเขียนไมโครมิเตอร์ของกาสคอยน์ วาดโดยโรเบิร์ต ฮุก
(บนลงล่าง) ไมโครมิเตอร์วัดภายนอก วัดภายใน และวัดความลึก
ภาพขยายของไมโครมิเตอร์ซึ่งใช้วัดวัตถุกว้าง 4.14 mm
ไม้ผลัดใบ

ป่าไม้ผลัดใบ
ป่าไม้ผลัดใบในสามฤดู ฤดูร้อน ฤดูใบไม้ร่วง และฤดูหนาว
ในทางพืชสวนและพฤกษศาสตร์ ไม้ผลัดใบ (อังกฤษ: Deciduous) ในภาษาอังกฤษหมายถึง "ร่วงหล่นเมื่อเติบโตเต็มที่" และ "มักจะร่วงหล่น" อ้างอิงถึงต้นไม้และพุ่มไม้ที่ผลัดใบตามฤดูกาล โดยปกติผลัดในฤดูใบไม้ร่วง เพื่อการผลัดกลีบหลังดอกบาน และการผลัดผลหลังสุก คำตรงข้ามของไม้ผลัดใบในความหมายทางพฤกษศาสตร์คือไม้ไม่ผลัดใบ
โดยทั่วไปคำว่า "deciduous" หมายถึง "การทิ้งส่วนที่ไม่ต้องการหรือมีประโยชน์อีกต่อไป" และ "ร่วงหล่นหายไปหลังจากจุดประสงค์เสร็จสิ้น" ในพืชเป็นผลมาจากกระบวนการทางธรรมชาติ "deciduous" มีความหมายคล้ายกันเมื่อกล่าวถึงส่วนของสัตว์ เช่น การผลัดเขากวาง (deciduous antlers)
พฤกษศาสตร์

ในทางพฤกษศาสตร์และพืชกรรมสวน ไม้ผลัดใบ ซึ่งรวมทั้งต้นไม้ พุ่มไม้ และไม้ล้มลุก เป็นพืชที่สูญเสียใบทั้งหมดในช่วงเวลาหนึ่งของปี กระบวนการนี้เรียกว่าการร่วง (อังกฤษ: abscission) ในบางกรณีการสูญเสียใบจะเกิดขึ้นตอนฤดูหนาวในเขตอบอุ่นหรือขั้วโลก ในส่วนอื่น ๆ ของโลกรวมทั้งเขตร้อน กึ่งเขตร้อน และแห้งแล้ง พืชจะสูญเสียใบในช่วงฤดูแล้งหรือฤดูอื่น ๆ ขึ้นอยู่กับการเปลี่ยนแปลงของปริมาณน้ำฝน
สิ่งที่ตรงข้ามกับไม้ผลัดใบคือไม้ไม่ผลัดใบซึ่งต้นไม้จะผลัดใบในช่วงเวลาที่แตกต่างจากไม้ผลัดใบ ดังนั้นจึงดูเหมือนว่าต้นไม้เป็นสีเขียวตลอดทั้งปี พืชที่อยู่ตรงกลางอาจเรียกว่ากึ่งผลัดใบ ซึ่งสูญเสียใบไม้เก่าเมื่อการเติบโตใหม่เริ่มต้นขึ้น ส่วนไม้กึ่งไม่ผลัดใบจะสูญเสียใบก่อนถึงฤดูเติบโตครั้งต่อไป โดยยังคงรักษาบางส่วนไว้ในช่วงฤดูหนาวหรือช่วงที่แห้งแล้ง
พืชผลัดใบจำนวนมากออกดอกในช่วงที่ไม่มีใบเนื่องจากเพิ่มประสิทธิภาพของการผสมเกสร การไม่มีใบช่วยเพิ่มการส่งผ่านละอองเรณูสำหรับพืชที่ผสมเกสรด้วยลม และเพิ่มการมองเห็นของดอกไม้ต่อแมลงสำหรัลพืชที่ผสมเกสรด้วยแมลง กลยุทธ์นี้มีความเสี่ยงอยู่ เนื่องจากดอกไม้อาจได้รับความเสียหายจากน้ำค้างแข็งหรือในพื้นที่ฤดูแล้งส่งผลให้พืชเกิดความเครียดน้ำ
พฤกษศาสตร์ > การทำงาน

พืชที่เป็นใบผลัดใบมีข้อดีและข้อเสียเมื่อเทียบกับพืชที่เป็นไม้ไม่ผลัดใบ เนื่องจากพืชผลัดใบสูญเสียใบเพื่ออนุรักษ์น้ำหรือเพื่อให้สามารถอยู่รอดได้ดีขึ้นในสภาพอากาศในฤดูหนาว พวกมันจึงต้องเจริญใบใหม่ในช่วงฤดูที่เหมาะสมกับการเติบโตครั้งถัดไป สิ่งนี้ใช้ทรัพยากรที่ไม้ไม่ผลัดใบไม่จำเป็นต้องใช้ ไม้ไม่ผลัดใบสูญเสียน้ำจำนวนมากในช่วงฤดูหนาวและยังมีแรงกดดันจากการล่ามากกว่า โดยเฉพาะอย่างยิ่งเมื่อมีขนาดเล็ก
ไม้ผลัดใบมีการแตกของกิ่งก้านและลำต้นน้อยกว่ามากจากพายุน้ำแข็งเคลือบเมื่อไม่มีใบ และพืชสามารถลดการสูญเสียน้ำได้เนื่องจากปริมาณน้ำที่มีอยู่ในฤดูหนาวลดลง การสูญเสียใบในฤดูหนาวอาจลดความเสียหายจากแมลง การซ่อมแซมใบและทำให้มันใช้งานได้อาจมีค่าใช้จ่ายมากกว่าการผลัดและเจริญใหม่ การกำจัดใบยังช่วยลดการเกิดโพรงอากาศซึ่งสามารถทำลายท่อไซเล็มในพืชได้ สิ่งนี้จะช่วยให้พืชผลัดใบมีท่อไซเล็มที่มีเส้นผ่านศูนย์กลางใหญ่ขึ้นและมีอัตราการคายน้ำมากขึ้น (และทำให้ดูดซึม CO2 ได้มากขึ้นเมื่อขึ้นปากใบเปิด) ในช่วงการเจริญเติบโตในฤดูร้อน
ไมเคิล (อัลบั้ม)

ไมเคิล (อังกฤษ: Michael) เป็นอัลบั้มรวมเพลงของเพลงที่ไม่เคยได้วางจำหน่ายของ ไมเคิล แจ็กสัน หลังเสียชีวิต วางจำหน่ายเมื่อวันที่ 10 ธันวาคม ค.ศ. 2010 โดยค่ายเพลง อีพิกเรเคิดส์ และ โซนี่ มิวสิค เอ็นเตอร์เทนเมนท์ ไมเคิล เป็นการวางจำหน่ายของเนื้อหาใหม่ ไมเคิล แจ็กสัน ครั้งแรก ตั้งแต่วางจำหน่ายอินวินซิเบิล เมื่อปี ค.ศ. 2001 เป็นอัลบั้มแจ็คสันที่เจ็ดที่จะออกจำหน่ายโดย Sony และ Motown/Universal ตั้งแต่ที่ไมเคิล แจ็กสันเสียชีวิตลงในเดือนมิถุนายน ค.ศ. 2009
รายการเพลง

| ลำดับ | ชื่อเพลง | ประพันธ์ | Producer (s) | ยาว |
| --- | --- | --- | --- | --- |
| 1. | "Hold My Hand" (duet with Akon) | Aliaune Thiam, Giorgio Tuinfort, Claude Kelly | Akon, Giorgio Tuinfort, Michael Jackson* | 3:32 |
| 2. | "Hollywood Tonight" | Michael Jackson, Brad Buxer; spoken bridge written by Teddy Riley | Michael Jackson, Teddy Riley, Neff-U* | 4:30 |
| 3. | "Keep Your Head Up" | Michael Jackson, Eddie Cascio, James Porte | Michael Jackson, Tricky Stewart, Angelikson | 4:49 |
| 4. | " (I Like) The Way You Love Me" | Michael Jackson | Michael Jackson, Neff-U | 4:33 |
| 5. | "Monster" (featuring 50 Cent) | Michael Jackson, Eddie Cascio, James Porte; rap lyrics written by Curtis Jackson | Michael Jackson, Teddy Riley, Angelikson | 5:04 |
| 6. | "Best of Joy" | Michael Jackson | Michael Jackson, Neff-U, Brad Buxer* | 3:02 |
| 7. | "Breaking News" | Michael Jackson, Eddie Cascio, James Porte | Michael Jackson, Teddy Riley, Angelikson | 4:14 |
| 8. | " (I Can't Make It) Another Day" (featuring Lenny Kravitz) | Lenny Kravitz | Lenny Kravitz, Michael Jackson* | 3:54 |
| 9. | "Behind the Mask" | Michael Jackson, Chris Mosdell, Ryuichi Sakamoto | Michael Jackson, John McClain | 5:01 |
| 10. | "Much Too Soon" | Michael Jackson | Michael Jackson, John McClain | 2:48 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 42:13 |
(*) Co-producer
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000^ |
| Austria (IFPI Austria) | Platinum | 20,000* |
| Belgium (BEA) | Platinum | 30,000* |
| Canada (Music Canada) | Platinum | 80,000^ |
| Denmark (IFPI Danmark) | Platinum | 30,000^ |
| Finland (Musiikkituottajat) | Gold | 14,928 |
| France (SNEP) | 2× Platinum | 200,000* |
| Hungary (MAHASZ) | Gold | 3,000^ |
| Ireland (IRMA) | Gold | 7,500^ |
| Italy (FIMI) | 2× Platinum | 120,000* |
| Japan (RIAJ) | Gold | 100,000^ |
| Netherlands (NVPI) | Gold | 25,000^ |
| New Zealand (RMNZ) | Gold | 7,500^ |
| Poland (ZPAV) | Platinum | 20,000* |
| Portugal (AFP) | Gold | 10,000^ |
| Russia (NFPF) | 2× Platinum | 20,000* |
| Spain (PROMUSICAE) | Platinum | 60,000^ |
| Sweden (GLF) | Gold | 20,000 |
| United Kingdom (BPI) | Platinum | 300,000^ |
| United States (RIAA) | Platinum | 1,000,000^ |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการเปิดตัว

| ประเทศ | วันวางจำหน่าย | สังกัด | รูปแบบ |
| --- | --- | --- | --- |
| ออสเตรเลีย | 10 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| ออสเตรีย | 10 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| เบลเยียม | 10 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| อาร์เจนตินา | 10 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| สวีเดน | 10 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| สหราชอาณาจักร | 13 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| ฟิลิปปินส์ | 14 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| ไต้หวัน | 14 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| สหรัฐ | 14 ธันวาคม 2010 | อีพิกเรเคิดส์ | ซีดี, ดิจิทัลดาวน์โหลด |
| โคลอมเบีย | 14 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| บราซิล | 14 ธันวาคม 2010 | โซนี่มิวสิกเอ็นเตอร์เทนเมนต์ | ซีดี |
| ญี่ปุ่น | 15 ธันวาคม 2010 | โซนี่มิวสิกเอ็นเตอร์เทนเมนต์เจแปน | ซีดี |
| จีน | 24 ธันวาคม 2010 | โซนี่มิวสิกไชน่า | ซีดี |
| จีน | 14 มกราคม 2011 | โซนี่มิวสิกไชน่า | ดิจิทัลดาวน์โหลด |
แหล่งข้อมูลอื่น

Michael at Metacritic
เว็บไซต์ทางการ
มังก์
แหล่งข้อมูลอื่น

เว็บไซต์ทางการ
Monk Wiki
Monk ที่อินเทอร์เน็ตมูวีเดตาเบส
มังก์ ที่ ทีวีดอตคอม
มนุษย์ล่องหน

The Invisible Man ฉบับพิมพ์ครั้งแรก ปี 1897
มนุษย์ล่องหน (อังกฤษ: The Invisible Man) เป็นนิยายวิทยาศาสตร์ที่เขียนโดย เอช.จี. เวลส์ นักเขียนชาวอังกฤษ ตีพิมพ์ครั้งแรกในปี ค.ศ. 1897 ลงเป็นตอนในนิตยสาร Pearson's Magazine และรวมเล่มในปีเดียวกัน
นวนิยายกล่าวถึงนักวิทยาศาสตร์ชื่อ กริฟฟิน ซึ่งตั้งสมมุติฐานว่า ถ้าร่างกายมนุษย์มีดรรชนีหักเห เท่ากับอากาศ ร่างกายจะไม่ดูดซับแสงหรือสะท้อนแสง และทำให้มองไม่เห็น  กริฟฟินได้ทำการทดลองด้วยตัวเอง ประสบความสำเร็จและทำให้ตนเองกลายเป็นมนุษย์ล่องหน แต่ไม่สามารถทำให้ร่างกายตัวเองกลับมามีดรรชนีหักเหเท่าเดิมได้ นอกจากนี้กระบวนการเคมีที่เกิดขึ้นยังมีผลกระทบต่ออารมณ์และสภาพจิตใจของกริฟฟิน
กริฟฟินใช้แถบผ้าพันปกปิดร่างกาย สวมแว่นดำและหมวกปกคลุม หลบไปทำการทดลองในเมืองเล็กๆ  และขอความช่วยเหลือจากเพื่อนเก่าชื่อ ดร.เคมป์ ในขณะที่ชาวเมืองเริ่มรู้สึกผิดปกติกับการมาของชายลึกลับที่ใช้ผ้าพันทั้งตัว เกิดอาชญากรรมแปลก แต่ตำรวจไม่สามารถจับใครได้
ในที่สุดกริฟฟินก็สามารถกลับมามีร่างกายเป็นปกติได้ แต่เป็นในขณะที่เขากำลังจะตาย เพราะถูกตำรวจจับ
ภาพยนตร์

นวนิยายถูกดัดแปลงสร้างเป็นภาพยนตร์หลายครั้ง ครั้งที่ได้รับคำชื่นชมมากที่สุด คือฉบับปี ค.ศ. 1933  ใช้ชื่อว่า The Invisible Man นำแสดงโดย โคลด เรนส์ ได้รับความสำเร็จ ได้รับการยกย่องเป็นภาพยนตร์นิยายวิทยาศาสตร์ที่ดีที่สุดเรื่องหนึ่ง  และมีการสร้างภาคต่อๆ มาอีกหลายภาคในช่วงนั้น  คือ The Invisible Man Returns (1940), Invisible Agent (1942)  และ The Invisibleman's Revenge (1944))
ในปี ค.ศ. 2000 ภาพยนตร์เรื่อง Hollow Man เป็นภาพยนตร์ที่ดัดแปลงจากเรื่อง มนุษย์ล่องหน นำแสดงโดย เควิน เบคอน และ เอลิซาเบท ชู กำกับโดย พอล เวอร์โฮแวน
ในปี ค.ศ. 2020 ภาพยนตร์เรื่อง The Invisible Man (2020) เป็นภาพยนตร์สยองขวัญ/กระตุกขวัญที่ดัดแปลงจากเรื่อง มนุษย์ล่องหน นำแสดงโดย อลิซาเบธ มอสส์ และ โอลิเวอร์ แจ็คสัน-โคเฮน กำกับโดย ลีห์ แวนเนลล์
แหล่งข้อมูลอื่น

The Invisible Man ที่ โครงการกูเทนแบร์ก
The Invisible Man (1933) ที่อินเทอร์เน็ตมูวีเดตาเบส
Hollow Man (2000) ที่อินเทอร์เน็ตมูวีเดตาเบส
The Invisible Film Return เก็บถาวร 2007-08-13 ที่ เวย์แบ็กแมชชีน